SARL-NUUS - SONDAG 11 OKTOBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 


HET U NIE MEER TOEGANG TOT DIE SARL SE WEBBLAAIE VIR LEDE 
ALLEEN NIE? 


KONTROLEER U REGISTRASIE VIR DIE TUISKONSTRUKSIEKURSUS 
OP DIE WEBWERF 


OKTOBER-RAE 
52ste JOTA/JOTI 2009 VOLGENDE NAWEEK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


HET U NIE MEER TOEGANG TOT DIE SARL SE WEBBLAAIE VIR LEDE 
ALLEEN NIE? 


Indien u nie u ledegeld teen 30 September betaal het nie, sal u ongelukkig 
nie verdere toegang tot die bladsye vir lede alleen, en tot die baie artikels wat 
daar vir aflaai beskikbaar is, of Radio ZS aanlyn of u posbus, van die SARL 
se webwerf hê nie. U kan egter die situasie vinnig beredder deur u ledegeld 
van R340 sonder versuim te betaal. Kontak vir Mariska Faasen by 011 675 
2393 vir besonderhede aangaande elektroniese oordragfasiliteite of die korrekte 
uitstaande bedrag. Ledegeld vir n gewone lid vir vanjaar is R340. Senior- en 
juniorlede betaal minder. Nadat u u uitstaande bedrag betaal het, mag dit tot 
twee weke neem om die proses te voltooi wat u weer toegang tot die webblaaie 
sal gee, maar u sal ten minste weet dat u spoedig weer toegang sal geniet. En, 
wat meer is, u sal weer n trotse ondersteuner van amateurradio en die SARL 
wees! 


KONTROLEER U REGISTRASIE VIR DIE TUISKONSTRUKSIEKURSUS 
OP DIE WEBWERF 


Indien u vir die tuiskonstruksiekursus geregistreer het, kan u op die webwerf 
kontroleer of dit in orde is. Besoek www.sarl.org.za, klik op “activities” en kies 
RTA waar u n koppeling na die bladsy vir die tuiskonstruksiekursus sal vind. 


Daar is nog slegs 6 sitplekke beskikbaar vir die kursus in Gauteng. Dit is n 
goeie idee om vas te stel of daar nog plek beskikbaar is voordat u registreer. Elke 
kursus kan slegs 20 persone akkommodeer. Die kursus sal deur John Willescroft, 
ZSGEF, aangebied word. 


OKTOBER-RAE 


Die laaste RAE vir vanjaar word op 22 Oktober afgelê. Vir aspirant radioa- 
mateurs in die Pretoria- en Centurionomgewing word dit weer by Die Hoër 
Tegnologiese Skool John Vorster, gedoen. Die skool is geleë te Meyerstraat 1 
072, Rietfontein. Kandidate moet nie later as 18:30 by die eerste klaskamer links 
van die hoofingangshek rapporteer. Onthou asb. jou ID-boekie, sakrekenaar, n 
ekstra pen of twee enn koeldrank of water. Vir enige inligting, kontak asb. 
vir Paul, ZS6PR, by Tel. 012-332-3157. Magalies Radioamateurklub, ZS6MREK, 
en John Vorster Radioamateurklub ZS6JVT, wens alle kandidate sterkte toe 
met die komende RAE. 


52ste JOTA/JOTI 2009 VOLGENDE NAWEEK 


Dit is reeds weer daardie tyd van die jaar wanneer die Scouts en Guides vir 
hulle jaarlikse “Jamboree-on-the-Air” op die 17de en 18de Oktober wêreldwyd 
op die lug sal wees. In Suid-Afrika begin dit op Saterdag om (00:01 en eindig 
op Sondag om 23:59 SAT. Of u met n stasie help of nie, u is steeds welkom om 
deel te neem, veral indien u n oudpadvinder was toe u jonger was. Hou net 
u gesprekke kort en laat die jongmense die meeste praatwerk doen; u sal hulle 
n groot guns bewys. Demonstreer u gunstelingmodus, of dit nou ESB, AM 
(A3E), stadige aftas TV, pakket of GG is. Al word die seine selfs net gehoor, sal 
dit nogtans interessant vir die deelnemers wees. Morsekode wat stadig gestuur 
word kan n werklike aantrekkingskrag wees, veral wanneer hulle besef hulle kan 
dit ook doen. Indien u dalk volgende Saterdag n klubbyeenkoms het, probeer 
om die klubstasie te aktiveer en stel u lede bekend aan die Padvinderbeweg- 
ing. Onthou die padvinders is jonk en het lang geheues. Vir meer inligting 
aangaande JOTA /JOTT, die internasionale padvindersbeweging, gaan kyk by 
www.jota.sub.cc. 


KOMPETISIENUUS 


Die voorlopige uitslae van die SARL-HF-GG-kompetisie is bekend gemaak. 
Slegs dertien logs is vir die kompetisie ontvang, waarvan die meerderheid 
volgens die reels ingedien is. 


1ste Wes-Rand ARK, ZS6WR, 100 punte; 2de Vidi la Grange, ZS1EL, 98 punte; 
3de Pierre van Deventer, ZS6BB, 86 punte; dde Allan Smith, ZS1AAX, en Hans 
Kappetijn, ZS6OKR, 84 punte. Die beste telling op 'n enkelband is deur Vidi 
la Grange, ZS1EL met 48 punte op 40 meter. Die volledige uitslae in in HF 
Happenings 374 gepubliseer. 


KLUBNUUS 


Die Sasolburg Radioklub kondig met trots sy nuwe komitee aan wat vir die vol- 


gende jaar op sy AJV, gehou op 4 Oktober 2009, verkies is. Die lede is: Voorsit- 
ter is Marius Preston, ZS4MP; Ondervoorsitter is Frik Wolf, ZS$6FZ; Tesourier 
is Corné Cronjé, ZU6C; Sekretaris is Riaan Greeff, ZS4PR. Die Publieke skakel- 
beamptes is Gerald Smith, ZS6IG, en Andries Visagie, ZS6VL. Andries is ook 
in beheer van die klub se webwerf. Die tegniese ontwikkeling is in die bekwame 
hande van Frik, ZS6FZ, en Ockerd Taljaard, ZS6LZ, besorg. Die klub bedank 
die uittredende komiteelede vir hul ywer en goeie werk die afgelope jaar en die 
lede weet hulle gaan in die toekoms steeds die klub se naam hoog hou. Tydens 
die AJV is daar ook welverdiende, pragtrofees aan verskeie klublede oorhandig. 
Indien iemand by hierdie dinamiese klub wil aansluit kan u gerus met enige 
komiteelid skakel of stuur e-pos aan Riaan na zsdpr@asl.net. Die klub is ook 
trots om die SARL te ondersteun deur die volgende lede wat lede van die liga 
is: ZS6FZ, Z4SAMP, ZSAPR, ZSGAXJ, ZS6LZ, ZRACT ZSAFD, ZS4SS, ZS6VL, 
ZSASM en ZS6XB. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds baie laag 
is. Daar is tans geen amptelike en sigbare sonvlekke nie. 20 en 40-m is die beste 
keuses vir DX. Gedurende die middae gaan die toestande na die Ooste en die 
Weste goed wees. Gedurende laatmiddae en die aande gaan toestande na Europa 
goed wees. Gedurende die oggende is daar moontlike kanse om kontakte met 
Australië te maak. Kontakte met Nieu-Zeeland gaan uitdagend wees. Daar 
ook moontlikheid van 20 en 15 m kontakte met Brasilië gedurende die oggende, 
laatmiddae en vroegaande. Gedurende die middae is daar goeie kanse vir 15 
m kontakte met die VSA. Plaaslike toestande gaan gedurende die dae op 40 m 
goed wees. 80 m behoort gedurende vroegoggende en laatmiddae goeie resultate 
oor die korter afstande lewer. 30 m sal gedurende die middel van die dag goeie 
resultate oor die langer afstande lewer. Saans is 80 m die beste keuse. Besoek 
gerus www.spaceweather.co.za, vir meer inligting. 


DAGBOEK VAN GEBEURE 


16 Oktober Logstate vir die tweede been van die SARL se 80 meter @SO- 
geselligheid moet in wees; 17/18 Oktober - 52ste JOTA/JOTI 2009 Saterdag 
00:01 tot Sondag 23:59; 22 Oktober Radioamateureksamen landwyd om 18:30; 
21 November 'Tuiskonstruksiekursus, Gauteng by die NARS. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moont- 
lik, in beide Afrikaans en Engels alleenlik op www.sarl.org.za/newsinbox.asp, 
nie later nie as die Donderdag wat die bulletindatum voorafgaan. Die SARL 
nooi u ook om te luister na die program Amateur Radio Mirror International, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n podcastuitsending 
waarna geluister kan word. Echolink sal vandag nie beskikbaar wees nie. `n 
Heruitsending vind Maandagaande om 21:00 SAT op 3 215 kHz plaas. Sentech 


borg die uitsendings op die nie-amateurfrekwensies. U het geluister na `n nuus- 


bulletin van die Suid-Afrikaanse Radioliga wat deur George, ZS6NE, opgestel 
is. Dankie dat u geluister het. 73. /EX 


